ಫಿಫಾ ವಿಶ್ವಕಪ್‌ನ ದಕ್ಷಿಣ ಆಫ್ರಿಕಾ ಸ್ಟಾರ್‌ ಜೇಡನ್‌ ಆಡಮ್ಸ್‌ 25ನೇ ವಯಸ್ಸಿಗೆ ನಿಧನ

ಕೇಪ್ ಟೌನ್: ದಕ್ಷಿಣ ಆಫ್ರಿಕಾದ (South Africa) ಅಂತಾರಾಷ್ಟ್ರೀಯ ಆಟಗಾರ ಜೇಡನ್ ಆಡಮ್ಸ್ (Jayden Adams) 25 ನೇ ವಯಸ್ಸಿನಲ್ಲಿ ನಿಧನರಾಗಿದ್ದಾರೆ. ದೇಶದ ಅತ್ಯಂತ ಭರವಸೆಯ ಫುಟ್ಬಾಲ್ ಆಟಗಾರರನ ಹಠಾತ್‌ ಸಾವು ಕ್ರೀಡಾ ಜಗತ್ತನ್ನು ದಿಗ್ಭ್ರಮೆಗೊಳಿಸಿದೆ.

ಮಾಮೆಲೋಡಿ ಸನ್‌ಡೌನ್ಸ್ ಮಿಡ್‌ಫೀಲ್ಡರ್ ಇತ್ತೀಚೆಗೆ ಬಫಾನಾ ಬಫಾನಾ ಪರ ಫಿಫಾ ವಿಶ್ವಕಪ್‌ಗೆ (FIFA World Cup 2026) ಪಾದಾರ್ಪಣೆ ಮಾಡುವ ಮೂಲಕ ಜೀವಮಾನದ ಕನಸನ್ನು ನನಸಾಗಿಸಿಕೊಂಡಿದ್ದರು. ಅವರ ನಿಧನಕ್ಕೆ ಫುಟ್‌ಬಾಲ್ ಸಮುದಾಯ ಗೌರವ ಸಲ್ಲಿಸಿದೆ. ಅಭಿಮಾನಿಗಳು, ತಂಡದ ಸದಸ್ಯರು ಮತ್ತು ಕ್ಲಬ್‌ಗಳು ಆಟಗಾರನನ್ನು ಸ್ಮರಿಸಿವೆ. ಇದನ್ನೂ ಓದಿ: ಪೆನಾಲ್ಟಿಗಾಗಿ ಡೈವಿಂಗ್‌ ನಾಟಕ – ಎಂಬೊಲೊ ಎಡವಟ್ಟಿಗೆ ಟೂರ್ನಿಯಿಂದ ಸ್ವಿಜರ್ಲ್ಯಾಂಡ್ ಔಟ್‌

ದಕ್ಷಿಣ ಆಫ್ರಿಕಾದ ವಿಶ್ವಕಪ್ ತಂಡದಲ್ಲಿ ಸ್ಥಾನ ಪಡೆಯುವ ಮೊದಲು ಆಡಮ್ಸ್ ಮಾಮೆಲೋಡಿ ಸನ್‌ಡೌನ್ಸ್‌ನ ಯಶಸ್ವಿ CAF ಚಾಂಪಿಯನ್ಸ್ ಲೀಗ್ ಅಭಿಯಾನದಲ್ಲಿ ಪ್ರಮುಖ ಪಾತ್ರ ವಹಿಸಿದ್ದರು.

ಫುಟ್ಬಾಲ್‌ನ ಅತಿದೊಡ್ಡ ಹಂತಕ್ಕೆ ಏರುವ ಸಂದರ್ಭದಲ್ಲಿ ಆಡಮ್ಸ್‌ ಸಾಕಷ್ಟು ಏರಿಳಿತಗಳನ್ನು ಕಂಡಿದ್ದಾರೆ. ದಕ್ಷಿಣ ಆಫ್ರಿಕಾದ ಜೆಕಿಯಾ ವಿರುದ್ಧದ ಗುಂಪು ಹಂತದ ಪಂದ್ಯಕ್ಕೆ ಕೇವಲ ಎರಡು ವಾರಗಳ ಮೊದಲು, ಆಡಮ್ಸ್ ತನ್ನ ಅಜ್ಜಿ ಮರಿಯಾನ್ನಾ ಆಡಮ್ಸ್ ಅವರನ್ನು ಕಳೆದುಕೊಂಡರು. ದುರಂತದ ಹೊರತಾಗಿಯೂ ಅವರು ವಿಶ್ವದ ಅತಿದೊಡ್ಡ ಫುಟ್ಬಾಲ್ ವೇದಿಕೆಯಲ್ಲಿ ತಮ್ಮ ದೇಶವನ್ನು ಪ್ರತಿನಿಧಿಸಿದ್ದರು. ಅವರ ವೃತ್ತಿಪರತೆ ಮತ್ತು ಬದ್ಧತೆಗೆ ವ್ಯಾಪಕ ಗೌರವ ವ್ಯಕ್ತವಾಗಿತ್ತು. ಇದನ್ನೂ ಓದಿ: 10 ಆಟಗಾರರ ಸ್ವಿಸ್ ಪಡೆ ಮಣಿಸಿ ಸೆಮಿಫೈನಲ್‌ಗೆ ಅರ್ಜೆಂಟಿನಾ ಲಗ್ಗೆ

FIFA ವಿಶ್ವಕಪ್‌ಗೆ ಪಾದಾರ್ಪಣೆ ಮಾಡಿದ ಕೆಲವೇ ವಾರಗಳ ನಂತರ ದಕ್ಷಿಣ ಆಫ್ರಿಕಾದ ಅದ್ಭುತ ಫುಟ್‌ಬಾಲ್ ಪ್ರತಿಭೆಗಳಲ್ಲಿ ಒಬ್ಬರು ಇಲ್ಲವಾಗಿದ್ದಾರೆ. ಜೇಡನ್ ಆಡಮ್ಸ್ ತುಂಬಾ ಬೇಗ ಭರವಸೆಯ ವೃತ್ತಿಜೀವನದ ನೆನಪುಗಳನ್ನು ಬಿಟ್ಟು ಹೋಗಿದ್ದಾರೆ ಎಂದು ಸಹೋದ್ಯೋಗಿಗಳು ನೆನಪಿಸಿಕೊಂಡಿದ್ದಾರೆ.